รัฐบาลไทย-ข่าวทำเนียบรัฐบาล-นายกรัฐมนตรีย้ำ 28 ส่วนราชการใน 14 กระทรวง ที่ได้รับจัดสรรอัตราพนักงานราชการเฉพาะกิจ 10,000 อัตรา เร่งบรรจุบุคคลเข้าปฏิบัติงานให้เร็วที่สุด ช่วยผู้ได้รับผลกระทบจากสถานการณ์โควิด-19
วันพฤหัสบดีที่ 10 มิถุนายน 2564
นายกรัฐมนตรีย้ํา 28 ส่วนราชการใน 14 กระทรวง ที่ได้รับจัดสรรอัตราพนักงานราชการเฉพาะกิจ 10,000 อัตรา เร่งบรรจุบุคคลเข้าปฏิบัติงานให้เร็วที่สุด ช่วยผู้ได้รับผลกระทบจากสถานการณ์โควิด-19
นายกรัฐมนตรี ย้ํา 28 ส่วนราชการใน 14 กระทรวง ที่ได้รับจัดสรรอัตราพนักงานราชการเฉพาะกิจ 10,000 อัตรา เร่งบรรจุบุคคลเข้าปฏิบัติงานให้เร็วที่สุด ช่วยผู้ได้รับผลกระทบจากสถานการณ์โควิด-19 มีงานทํา
วันที่ 10 มิ.ย.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า จากที่คณะรัฐมนตรีมีมติเมื่อวันที่ 8 มิถุนายนที่ผ่านมา เห็นชอบข้อเสนอแนวทางการจัดสรรกรอบอัตรากําลังและกลไกการบริหารจัดการพนักงานราชการเฉพาะกิจ จํานวน 10,000 อัตรา เพื่อช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ส่วนราชการในแต่ละกระทรวงที่ได้รับจัดสรรอัตราพนักงานราชการเฉพาะกิจ 10,000 อัตรานี้ เร่งประชาสัมพันธ์การรับสมัครงานและบรรจุบุคคลเข้าปฏิบัติงานตามขั้นตอนให้เร็วที่สุด เพื่อช่วยผู้ได้รับผลกระทบจากสถานการณ์โควิด-19 ได้มีงานทํา และให้มีการกระจายการจ้างงานลงสู่ระดับพื้นที่โดยกลุ่มเป้าหมายเป็นผู้สําเร็จการศึกษาในระดับปริญญาตรี อัตราค่าตอบแทน 18,000 บาท/เดือน ระยะเวลาจ้างไม่เกิน 1 ปี สิ้นสุดการจ้างงานไม่เกินวันที่ 30 กันยายน 65 ทั้งนี้ สํานักงาน ก.พ. จะได้มีหนังสือถึงส่วนราชการเพื่อเร่งดําเนินการจ้างพนักงานราชการเฉพาะกิจให้แล้วเสร็จภายในเดือนสิงหาคม 2564 ต่อไป
สําหรับ 28 ส่วนราชการใน 14 กระทรวง ที่ได้รับการจัดสรรอัตรากําลัง ประกอบด้วยหน่วยงานส่วนกลางที่ตั้งในภูมิภาค/ส่วนราชการในภูมิภาคระดับจังหวัด ดังนี้
1. กระทรวงการคลัง รวม 1,045 อัตรา ได้แก่ สํานักงานธนารักษ์พื้นที่ 380 อัตรา สํานักงานสรรพสามิตภาค 70 อัตรา สํานักงานสรรพากรพื้นที่ 595 อัตรา
2. กระทรวงการท่องเที่ยวและกีฬา สํานักงานปลัดกระทรวง สํานักงานการท่องเที่ยวและกีฬาจังหวัด จํานวน 406 อัตรา
3. กระทรวงการพัฒนาสังคมและความมั่นคงของมนุษย์ ให้กับสํานักงานปลัดกระทรวง สํานักงานพัฒนาสังคมและความมั่นคงของมนุษย์จังหวัด จํานวน 406 อัตรา
4. กระทรวงเกษตรและหกรณ์ จํานวน 1,664 อัตรา ประกอบด้วย สํานักงานเกษตรและสหกรณ์จังหวัด จํานวน 406 อัตรา สํานักงานตรวจบัญชีสหกรณ์ 60 อัตรา สํานักงานประมงจังหวัด 406 อัตรา สํานักงานเกษตรจังหวัด 406 อัตรา สํานักงานการปฏิรูปที่ดินเพื่อเกษตรกรรม 386 อัตรา
5. กระทรวงคมนาคม จํานวน 546 อัตรา ได้แก่ สํานักงานขนส่งจังหวัด 406 อัตรา และท่าอากาศยาน 140 อัตรา
6. กระทรวงดิจิทัลเพื่อเศรษฐกิจและสังคม สํานักงานสถิติจังหวัด จํานวน 406 อัตรา
7. กระทรวงทรัพยากรธรรมชาติและสิ่งแวดล้อม สํานักงานทรัพยากรธรรมชาติและสิ่งแวดล้อมจังหวัด จํานวน 406 อัตรา
8. กระทรวงพลังงาน สํานักงานพลังงานจังหวัด จํานวน 406 อัตรา
9. กระทรวงมหาดไทย จํานวน 1,218 อัตรา ประกอบด้วย สํานักงานจังหวัด จํานวน 406 อัตรา สํานักงานพัฒนาชุมชนจังหวัด จํานวน 406 อัตรา สํานักงานป้องกันและบรรเทาสาธารณภัยจังหวัด จํานวน 406 อัตรา
10. กระทรวงยุติธรรม จํานวน 505 อัตรา ได้แก่ สํานักงานยุติธรรมจังหวัด 99 อัตรา และสํานักงานคุมประพฤติจังหวัด จํานวน 406 อัตรา
11. กระทรวงแรงงาน จํานวน 1,774 อัตรา ได้แก่ สํานักงานปลัดกระทรวง สํานักงานแรงงานจังหวัด 406 อัตรา กรมการจัดหางาน สํานักงานจัดหางานจังหวัด 406 อัตรา กรมพัฒนาฝีมือแรงงาน สถาบันพัฒนาฝีมือแรงงาน จํานวน 150 อัตรา และกรมสวัสดิการและคุ้มครองแรงงาน สํานักงานสวัสดิการและคุ้มครองแรงงานจังหวัด จํานวน 406 อัตรา สํานักงานประกันสังคม สํานักงานประกันสังคมจังหวัด 406 อัตรา
12. กระทรวงวัฒนธรรม สํานักงานปลัดกระทรวง สํานักงานวัฒนธรรมจังหวัด จํานวน 406 อัตรา
13. กระทรวงสาธารณสุข สํานักงานปลัดกระทรวง สํานักงานสาธารณสุขจังหวัด จํานวน 406 อัตรา
14. กระทรวงอุตสาหกรรม สํานักงานปลัดกระทรวง สํานักงานอุตสาหกรรมจังหวัด จํานวน 406 อัตรา
โฆษกประจําสํานักนายกรัฐมนตรี กล่าวว่า “การกระจายการจ้างงานลงสู่ระดับพื้นที่ และให้ส่วนราชการที่ได้รับการจัดสรรอัตรากําลังเร่งบรรจุบุคคลเข้าปฏิบัติงานให้เร็วที่สุด เพื่อบรรเทาปัญหาการว่างงาน และช่วยกระตุ้นเศรษฐกิจตามนโยบายรัฐบาลให้เกิดผลอย่างเป็นรูปธรรมในสถานการณ์การแพร่ระบาดของเชื้อไวรัสโควิด-19 ในปัจจุบัน”